b"\n_START_ARTICLE_\nGareth David-Lloyd\n_START_SECTION_\n\xc5\xbdivljenje in delo\n_START_PARAGRAPH_\nPrve igralske korake je Gareth naredil v vlogi robota v osnovno\xc5\xa1olski predstavi. V najstni\xc5\xa1kih letih se je pridru\xc5\xbeil gledali\xc5\xa1ki skupini Gwent Young People's Theatre v mestecu Abergavenny v Walesu, kjer je na oderskih deskah odigral like iz gledali\xc5\xa1kih iger Macbeth, The Threepenny Opera in Henrik V., v katerem je imel glavno vlogo._NEWLINE_Med \xc5\xa1tudijem na \xc5\xa1oli Coleg Gwent v Crosskeysu se je pojavil v mnogih postavitvah iger v gledali\xc5\xa1\xc4\x8dih Dolman Theatre v Newportu ter Sherman Theatre v Cardiffu. Urjenje svojih igralskih ve\xc5\xa1\xc4\x8din je nadaljeval v londonskem National Youth Theatre. Uspe\xc5\xa1no se je prebil tudi na televizijske ekrane z vlogami v nanizankah Absolute Power, Casualty, The Bill ter Rosemary & Tyhme. Za svoju prvo redno televizijsko vlogo v Torchwoodu se je Gareth vrnil v rodni Wales.\n_START_SECTION_\nGlasbena skupina Blue Gillespie\n_START_PARAGRAPH_\nGareth sodeluje tudi v heavy blues / hard rock skupini pod imenom Blue Gillespie (prej znana kot A Breath of Blue Fire), in sicer kot glavni pevec skupine. Blue Gillespie je 20. aprila 2008 sodelovala na festivalu glasbenih in drugih umetnosti\xc2\xa0\xc2\xbbSex, Wales, and Anarchy\xc2\xab. Njihov prvi EP Cave Country je bil izdan decembra 2008."